Public procurement notice: Contract Award Notice
Published: 2020-10-16
Buyer: Министерство на образованието и науката
Country: BG
Contract type: Services
Procedure: Open procedure
CPV classification: 32420000 | 48000000 | 72224100: Systems implementation planning services
Estimated value: 4984978.88 BGN
Award criteria: Lowest price

Technical requirements: Проектиране и изграждане на облачна среда и проектиране и внедряване на система за управление на идентичността и достъпа на потребителите — експерти, педагогически кадри, ученици и родители
Обществената поръчка включва следните основни дейности, които формират обхвата на техническото задание:
— дейност 2 „Проектиране и внедряване на система за управление на идентичността и достъпа на потребители — експерти, педагогически кадри, ученици и родители“.
За потребителите, които участват в образователния процес (ученици, учители, експерти), ще бъде създаден универсален електронен профил, който ще служи за универсален достъп до системите на МОН, в това число до платформата за образователно съдържание. Създадената по проекта система за управление на електронните профили на потребителите следва да осигури достъп и до други приложни системи в сферата на образованието, като по този начин ще се осигури възможност за автоматизирано събиране и обработка на обективни данни, позволяващи последващ анализ на обучителния процес.
Изграждането на модерна образователна среда, базирана на облачни технологии, е един от основните приоритети, идентифицирани в Стратегията за ефективно прилагане на информационни и комуникационни технологии в образованието и науката на Република БЪЛГАРИЯ (2014—2020 г.). Облачните технологии са базирани на централизирано съхранение и обработка на информацията, позволяващи гъвкави механизми за управление на ресурсите и възможност за осигуряване на високо ниво на сигурност. Прилагането на подобна технология в системата на образованието ще осигури достъпност, актуалност и правилно управление на образователните ресурси, което е основополагащо за осигуряването на качествено и достъпно образование за всички, като позволи в образователния процес да се включат всички крайни устройства, вкл. лични устройства на педагози, ученици и техните родители, без значение от местонахождението. Изграждането на облачна среда за нуждите на образованието е основна предпоставка за създаването на устойчива и благоприятна среда за осигуряване на качествено и модерно образование, повишаване на конкурентоспособността на българското образование и решаването на редица важни социални и демографски проблеми и достъп до качествени образователни услуги в отдалечените райони. Проектирането и изграждането на облачната среда ще предостави и технически възможности за функциониране и внедряване и на други платформи и информационни системи за нуждите на образователната система. Облачната среда трябва да е с надежден комуникационен достъп на потребители от цялата страна без значение на тяхното местонахождение. Същевременно ще позволи да се гарантира достъп до разработените в рамките на проекта дигитални образователни продукти на всички участници в образователния процес.
Ще бъде налична пълна съвместимост на изградената по дейността инфраструктура чрез използването на стандартизиран модел на архитектурата използващ универсални, общоприети протоколи и интерфейси за комуникация и интеграция. Ще се използва виртуализираща платформа, която може да бъде интегрирана с повечето модерни комерсиални платформи от същият тип, съответно ще бъде възможно добавянето и интеграцията към други налични хибридни частни и/или публични облачни среди.
Проектът ще осигури необходимото хардуерно оборудване и системен софтуер за поне 2 технически изчислителни центъра на МОН на следните локации:
Които да могат да предоставят ИТ услуги от тип изчислителна инфраструктура като услуга (Computing as a Service). Ще се предостави възможност част от приложенията да работят едновременно или поотделно в единия или в другия център. Двете локации са свързани чрез 10 GB оптика по 2 влакна тип dark-fibre, като се предвижда да се добавят CWDM устройства за подсигуряване и мултиплексиране на свързаността към новата мрежова инфраструктура на облачната среда.
Проект BG05M2OP001-2.012-0001 „Образование за утрешния ден“, финансиран от Оперативна програма „Наука и образование за интелигентен растеж“ 2014—2020 г.


Winner: „Телелинк Бизнес Сървисис“ ЕАД
Award value: 4984978.88
Number of bids: 1